recursal/SuperWikiNEXT-32B huggingface dataset:
**কাট্টুবক্কম** দক্ষিণ ভারতের তামিলনাড়ু রাজ্যের তিরুভেলুর জেলার পুন্তমল্লী তালুকে অবস্থিত একটি আবাসিক অঞ্চল। লোকালয়টি চেন্নাই মহানগর অঞ্চলের পশ্চিম দিকের একটি লোকালয়‌।

অবস্থান
-------

কাট্টুবক্কম মাউন্ট-পুন্তমল্লী সড়কের ওপর ফোর্ট সেন্ট জর্জ থেকে ২০ কিলোমিটার দূরে অবস্থিত। নিকটবর্তী বাস ডিপো ১ কিলোমিটার দূরে আইয়াপ্পানতাঙ্গলে ও নিকটবর্তী রেলওয়ে স্টেশন ৮ কিলোমিটার দূরে গিণ্ডিতে অবস্থিত। এই লোকালয়টি মাঙ্গাড়ু আম্মান মন্দিরের কাছাকাছি অবস্থিত। তিরুবেরকাড়ু কারুমারি আম্মান মন্দির ৫ কিলোমিটার দূরে অবস্থিত।

জনতত্ত্ব
--------



| ধর্মভিত্তিক জনগণনা-২০১১ |
| --- |
| ধর্ম |  | শতাংশ(%) |
| হিন্দু |    | ৮৯.৯১% |
| মুসলিম |    | ২.২৮% |
| খ্রিষ্টান |    | ৭.৬৫% |
| শিখ |    | ০.০৪% |
| বৌদ্ধ |    | ০.০০% |
| জৈন |    | ০.০১% |
| অন্যান্য |    | ০.০০% |
| অবিবৃত |    | ০.১০% |

২০১১ খ্রিস্টাব্দে ভারতের জনগণনা অনুসারে কাট্টুবক্কম জনগণনা শহরের জনসংখ্যা হয় ২৩,৯১০ জন, যেখানে পুরুষ ১২,১৩৪ জন ও নারী ১১,৭৭৬ জন অর্থাৎ প্রতি হাজার পুরুষে ৯৭০ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ২,৬৬০ জন যেখানে শিশুপুত্র সংখ্যা ১,৩৫৭ জন এবং শিশুকন্যা সংখ্যা ১,৩০৩ জন। জনসংখ্যা অনুপাতে শিশু ১১.১৩ শতাংশ। শহরটির সাক্ষরতার হার ছিল ৮৭.৯৮ শতাংশ যেখানে পুরুষ সাক্ষরতার হার ৯২.৩১ শতাংশ ও নারী সাক্ষরতার হার ৮৩.৫২ শতাংশ। শহরে মোট পরিবার সংখ্যা ৬,০৮৯ টি।

তথ্যসূত্র
---------

1. ↑  "Population By Religious Community - Tamil Nadu" (XLS)। Office of The Registrar General and Census Commissioner, Ministry of Home Affairs, Government of India। ২০১১। সংগ্রহের তারিখ ১৩ সেপ্টেম্বর ২০১৫।
2. ↑  "Census Info 2011 Final population totals"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।
3. ↑
ইংল্যান্ডের কিংস লিন বন্দরের হ্যানসিয়াটিক গুদাম, যা দেশটিতে টিকে থাকা একমাত্র হ্যানস্যাটিক লিগ ভবন
 উস্টারশুইস, এন্টওয়ার্পে হ্যানসিয়াটিক লিগের সদর দপ্তর
**কনটোর** (ইংরেজি: /kɒnˈtɔːr/ ) ছিল হ্যানসিয়াটিক লিগের বিদেশী বাণিজ্যস্থল। লন্ডন (স্টিলইয়ার্ড), বেলজিয়ামের ব্রুজেস, নরওয়ের বার্গেন (ব্রিগেন), এবং রাশিয়ার নোভগরড (পিটারহফ)-এ প্রধান কনটোরের পাশাপাশি কিছু বন্দরে হ্যানসিয়াটিক লিগের বণিক প্রতিনিধি এবং পণ্য মজুদের গুদাম ছিল।

ব্যুৎপত্তি
----------

'কনটোর' (*kontor*) শব্দটি মধ্যযুগের মধ্য-নিম্ন জার্মান ভাষার। শব্দটির ব্যুৎপত্তি ফরাসি 'comptoir' ও ল্যাটিন 'computāre' হতে। হ্যানসিয়াটিক লিগের মাধ্যমে শব্দটি ছড়িয়ে পড়ার পর, 'কনটোর' শব্দটি অর্থ স্ক্যান্ডিনেভিয় এবং এস্তোনীয় ভাষায় 'কার্যালয়' অর্থ এখনো ব্যবহৃত হয়। ডাচ ভাষাতে 'কার্যালয়' বলতে যখন '*kantoor'* ব্যবহৃত হয়। সম্ভবত ডাচ থেকে এবং রাশিয়ার প্রথম পিটারের মাধ্যমে এই শব্দটি контора (উচ্চারণঃ কানটোরা) রুশ এবং ইউক্রেনীয় ভাষায় 'কার্যালয়' বোঝানোর জন্য ব্যবহৃত হতো। বর্তমানে রুশ ভাষায় 'কার্যালয়ের' জন্য সর্বশেষ শব্দ офис(উচ্চারণঃ অফিস) ব্যবহার হচ্ছে।

প্রত্নতত্ত্ব
------------

কনটোর ভবনগুলির মধ্যে নরওয়ের বার্গেন শহরের ব্রিগেন কনটোর সবচেয়ে প্রসিদ্ধ। ব্রিগেনের হ্যানসিয়াটিক কনটোরটির কার্যক্রম ১৭৫৪ সালে পুরোপুরি বন্ধ হয়েছিল এবং এবং নরওয়ের নাগরিকদের দ্বারা পরিচালিত "নরওয়েজিয় কনটোর" দ্বারা প্রতিস্থাপন করা হয়েছিল, তবে ব্রিগেনের ভবনগুলিতে এখনও জার্মান অভিবাসীদের একটি বিশাল উপাদানগত বৈশিষ্ট অটুট রয়েছে। বার্গেনের কনটোরটি বিশ্ব ঐতিহ্যবাহী স্থান হিসেবে ইউনেস্কোর তালিকায় রয়েছে।

ইংল্যান্ডের কিংস লিনে হানস্যাটিক গুদামটি এখনো টিকে আছে, তবে ১৯৭১ সালে গুদামটি নরফোক কাউন্টি কাউন্সিলের কার্যালয়ে রূপান্তরিত হয়েছিল।

ব্রিগেনের বিস্তৃত চিত্র

তথ্যসূত্র
---------

1. ↑  "Hanseatic League"। *BBC News*। সংগ্রহের তারিখ ২০২১-০৪-১০।
2. ↑  "Bergen"। *www.hanse.org* (ইংরেজি ভাষায়)। ২০২১-০৪-১০ তারিখে মূল থেকে আর্কাইভ করা। সংগ্রহের তারিখ ২০২১-০৪-১০।
3. ↑  ঐতিহাসিক ইংল্যান্ড। "তালিকাভুক্ত বিল্ডিং ডাটাবেস থেকে বিবরণ (1195393)"। *ইংল্যান্ডের জন্য জাতীয় ঐতিহ্য তালিকা*। সংগ্রহের তারিখ ৮ জুন ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কাঞ্চিপুরম সিল্ক শাড়ি
**কাঞ্চিপুরম সিল্ক শাড়ি** ভারতের তামিলনাড়ুর কাঞ্চিপুরম অঞ্চলে তৈরি এক ধরনের রেশম শাড়ি। এই শাড়িগুলি কর্ণাটকের তামিলনাড়ুতে বেশিরভাগ মহিলারা বিবাহ ও বিশেষ অনুষ্ঠানের শাড়ি হিসাবে পরিধান করেন। এটি ২০০৫-২০০৬ সালে ভারত সরকার কর্তৃক ভৌগোলিক নির্দেশক হিসাবে স্বীকৃতি পেয়েছে। ২০০৮ সাল পর্যন্ত আনুমানিক ৫০ হাজার পরিবার শাড়ি উৎপাদনে জড়িত ছিল। এই অঞ্চলে ২৫ টি সিল্ক এবং সুতির সুতোর শিল্প এবং ৬০ টি রঞ্জক ইউনিট রয়েছে।

বুনন
----

শাড়িগুলি খাঁটি তুঁত সিল্কের সুতো থেকে বোনা হয়। কাঁচিপুরম শাড়ি তৈরিতে ব্যবহৃত খাঁটি তুঁত সিল্ক এবং জরি দক্ষিণ ভারত থেকে আসে। একটি কাঞ্চিপুরমের শাড়ি বুনতে তিনটি শাটল ব্যবহার করা হয়। তাঁতি ডানদিকে কাজ করার সময়, তার সহযোগী বাম পাশের শাটলে কাজ করে। পারের রঙ এবং ডিজাইন সাধারণত শাড়ির ভিতরের অংশ থেকে একেবারেই আলাদা। পল্লু/আচল (শাড়ির ঝুলন্ত প্রান্ত) যদি অন্য শেডে বোনাতে হয় তবে প্রথমে এটি আলাদাভাবে বোনা হয় এবং তারপরে সূক্ষ্মভাবে শাড়িতে জুড়ে দেওয়া হয়। মূল শাড়ীটি যে অংশে পল্লুর সাথে মেলান হয় তা প্রায়শই জিগজ্যাগ লাইন দ্বারা চিহ্নিত করা হয়। একটি খাঁটি কাঞ্চিপুরম সিল্ক শাড়িতে, শাড়ির ভিতরের অংশ এবং পার পৃথকভাবে বোনা হয় এবং তারপরে একে অপরের সাথে সংযুক্ত থাকে। জোড়টি এত মজবুত করে বোনা হয় যে শাড়িগুলি ছিড়ে গেলেও, পারটি আলাদা হবে না। এই বৈশিষ্ট্যটি কাঞ্চিভরম রেশম শাড়িগুলিকে অন্যদের থেকে আলাদা করে তোলে।

নকশা
----

শাড়ীগুলিকে, তাদের চওড়া কনট্রাস্ট পারের বৈশিষ্ট্য দ্বারা পৃথক করা হয়। মন্দির পার, চেক, স্ট্রাইপস এবং ফুলের নকশা (বাটস) একটি কাঁচিপুরম শাড়িতে ঐতিহ্যবাহী নকশাগুলি দেখতে পাওয়া যায়। কাঁচিপুরম শাড়ির নকশাগুলি দক্ষিণ ভারতীয় মন্দিরের চিত্র, ধর্মগ্রন্থ বা পাতা, পাখি এবং প্রাণীর মতো প্রাকৃতিক বৈশিষ্ট্য দ্বারা অনুপ্রাণিত হয়েছিল। এই শাড়িগুলিতে রাজা রবি বর্মার চিত্রাবলী এবং মহাভারত ও রামায়ণের মহাকাব্যগুলির চিত্র সমৃদ্ধ বোনা আঁচল থাকে। কাঁচিপুরমের শাড়িগুলি দাম বিভিন্ন কাজের উপর নির্ভর করে যেমন রঙ, নকশা, জরি (সোনার সুতার) মতো ব্যবহৃত উপাদান ইত্যদি। এছাড়াও এই রেশম, এর গুণমান এবং কারুশিল্পের জন্য পরিচিত, যা এর নাম অর্জনে সহায়তা করেছে।

তথ্যসূত্র
---------

1. ↑  "Business News Today: Read Latest Business news, India Business News Live, Share Market & Economy News"। *The Economic Times*। সংগ্রহের তারিখ ২০২১-০৩-০৭।
2. ↑  Rao, P. V. L. Narasimha (২০০৮)। *Kanchipuram: Land of Legends, Saints and Temples* (ইংরেজি ভাষায়)। Readworthy Publications। আইএসবিএন 978-81-89973-54-4।

আরও দেখুন
---------

* মাইসুর সিল্ক
* ইলকাল শাড়ি
* নাভালগুন্ড ডুরিস

বহিঃসংযোগ
---------

| * দে
* স
শাড়ি |
| --- |
| প্রাচ্য শৈলী | 
* বালুচরী
* ব্রহ্মপুরি
* ভাগলপুর
* বোমকাই
* ঢাকাই
* ধনেখালি
* হাবাসপুরি
* জামদানি
* খান্ডুয়া শাড়ি
* মেখলা চাদর
* পাসপালি
* রাজশাহী রেশম
* তাঁতের শাড়ি
* তসর রেশম
* সম্বলপুরি

 |
| পশ্চিমা শৈলী | 
* বন্ধনি
* কাস্তা
* কোটা দরিয়া
* পৈঠানি
* পাটোলা

 |
| উত্তরী শৈলী | 
* বেনারসি
* শালু

 |
| দক্ষিণী শৈলী | 
* আরানি
* ইলকাল
* গাদোয়াল
* গোল্লাভামা
* কাঞ্চিপুরম রেশম
* কান্দাঙ্গি
* কুঠামপল্লি
* মঙ্গলগিরি
* মোলকালমুরু
* মুন্ডুম নেরিয়াথুম
* মহীশূর রেশম
* পচাম্পালি
* উপ্পাদা জামদানি
* বেঙ্কটগিরি

 |
| কেন্দ্রীয় শৈলী | 
* চান্দেরী
* তসর রেশম

 |
| সম্পর্কিত বিষয় | 
* শাড়ি কূটনীতি
* বিয়ের শাড়ি

 |
অন্য ব্যবহারের জন্য OSH (disambiguation) দেখুন।

**ওশ** (কিরগিজ: Ош, রুশ: Ош, উজবেক: O'sh) উজবেকিস্তানের দ্বিতীয় বৃহত্তম শহর, দক্ষিণে ফরগনা উপত্যকায় অবস্থিত এবং প্রায়ই "দক্ষিণের রাজধানী" হিসেবে পরিচিয় দেওয়া হয়। এটি দেশের সর্ববৃহৎ শহর (৩০০০ বছরেরো বেশি পুরাতন বলে ধারণা করা হয়) এবং ১৯৯ সাল থেকে ওশ অঞ্চলের প্রশাসনিক কেন্দ্র হিসেবে ব্যবহৃত হচ্ছে। করেছে। ২০১২ সালের হিসেবে নগরীর জাতিগতভাবে মিশ্র ২৫৫,৮০০ জনসংখ্যা রয়েছে, যার মধ্যে রয়েছে কিরগিজ, উজবেক, রুশ, তাজিক এবং অন্যান্য ছোট নৃগোষ্ঠী।

একনজরে
------

ওশ মধ্য এশিয়ার বৃহত্তম জনবসতি যা বড় বাজার হিসেবে কাজ করে বিশেষ করে সিল্ক রোডের পাশের বাজার যা এখন বিখ্যাত সিল্ক রোড বাজার নামে পরিচিত এবং ঐতিহাসিক গুরুত্ব বহন করেছে। সোভিয়েত যুগের সময় প্রতিষ্ঠিত শহরটির শিল্পপ্রতিষ্ঠানের বেশিরভাগই সোভিয়েত ইউনিয়নের পতনের পর পতিত হয় এবং সম্প্রতি এটি পুনরুজ্জীবিত হতে শুরু করেছে। উজবেকিস্তানের সীমান্তের সাহচর্য, যা ঐতিহাসিকভাবে সংযুক্ত অঞ্চল ও বসতিগুলির মধ্য দিয়ে ইতিহাসের সমন্বয় করেছে, ওশের পূর্ববর্তী প্রান্তিক অঞ্চলের বেশিরভাগ ওশকে বঞ্চিত করে এবং বাণিজ্য ও অর্থনৈতিক উন্নয়নে একটি গুরুতর বাধা প্রদান করেছে। ওশ বিমানবন্দর ওশকে সংযুক্ত করেছে। প্রতিদিনের বিমান চলাচল কিরগিজস্তানের দক্ষিণ অংশকে বিশকেক এবং কিছু আন্তর্জাতিক গন্তব্য প্রধানত রাশিয়ার সংগে সংযুক্ত করেছে। ওশে দুটি রেলওয়ে স্টেশন আছে এবং প্রতিবেশী উজবেকিস্তানে আদিজানের সাথে একটি রেলওয়ে সংযোগ আছে, কিন্তু কোন যাত্রী পরিবহন হয়না, শুধুমাত্র মালবাহী বগি পরিবহন করা হয়। সড়কপথে সর্বাধিক পরিবহন হয়। বিশকেকের পর্বতমালার মধ্য দিয়ে দীর্ঘ ও ঝুঁকিপূর্ণ সড়কের সাম্প্রতিক উন্নয়নের ফলে যোগাযোগ ব্যবস্থা উন্নত হয়েছে।

শহরটির বেশ কয়েকটি স্তম্ভ আছে, যার মধ্যে রয়েছে এক কিরগিজের "রাণী" কুমারজান দাতকা এবং লেনিনের কয়েকটি অবশিষ্ট মূর্তির একটি। একটি রাশিয়ান অর্থোডক্স গির্জা যা সোভিয়েত ইউনিয়নের পতনের পর পুনরায় খোলা, দেশের বৃহত্তম মসজিদ (বাজারের পাশে অবস্থিত) এবং ১৬ শতকের রাবাত আব্দুল খান মসজিদ এখানে দেখতে পাওয়া যায়। কিরগিজস্তানের একমাত্র বিশ্ব ঐতিহ্যবাহী স্থান সুলায়মান পর্বত যেখান থেকে ওশ ও এর পরিপার্শ্বের চমৎকার দৃশ্য দেখা যায়। এই পাহাড়টি কিছু গবেষক এবং ঐতিহাসিকদের দ্বা্রা "স্টোন টাওয়ার" নামে পরিচিত এবং প্রাচীন ঐতিহ্য হিসেবে বিবেচিত হয়। যার সম্পর্কে ক্লডিয়াস টলেমি তাঁর বিখ্যাত কাজ ভূগোল (টলেমি)তে লিখেছিলেন। এটি প্রাচীন সিল্ক রোডের মধ্যবিন্দু চিহ্নিত করে, ইউরোপ ও এশিয়া্র মধ্যকার ক্যারাভান চলার উচ্চভূমির বাণিজ্যপথ। *জাতীয় ঐতিহাসিক এবং প্রত্নতাত্ত্বিক জাদুঘর কমপ্লেক্স* সুলায়মান পাহাড়ে খোদাই করে তৈরী করা হয়েছে, এটি প্রত্নতাত্ত্বিক সংগ্রহ ধারণকারী, ভূতাত্ত্বিক এবং ঐতিহাসিক আবিষ্কার এবং স্থানীয় উদ্ভিদ এবং প্রাণিবিদ্যা সম্পর্কে তথ্য সংরক্ষণ করে।

এখানার প্রথম পশ্চিমা ধঁচের সুপারমার্কেট নারদনিজ ২০০৭ সালের মার্চ মাসে খোলা হয়েছে।.

ভূগোল
-----

তথ্যসূত্র
---------

1. ↑  "2009 population census of the Kyrgyz Republic: Osh City" (পিডিএফ)। ১০ আগস্ট ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১১-০৮-১০।
2. ↑  2017-жылдагы Кыргыз Республикасынын облустарынын, райондорунун, шаарларынын, шаар тибиндеги кыштактарынын калкынын саны, Численность населения Кыргызской Республики на 1 января 2017 года
3. ↑  Dean, Riaz (২০১৫)। "The Location of Ptolemy's Stone Tower: The Case for Sulaiman-Too in Osh." (পিডিএফ)। *The Silk Road*।
4. ↑  In Osh opened a supermarket "Narodnyj"  ওয়েব্যাক মেশিনে আর্কাইভকৃত ২৭ মার্চ ২০১২ তারিখে.
**কাট মুতিয়া মসজিদ** হল একটি মসজিদ যেটি ইন্দোনেশিয়ার জাকার্তায় অবস্থিত। কাট নায়ক মুতিয়া নামে একজন ইন্দোনেশিয়ান বিরাংগিনীর নামে মসজিদটির নামকরণ করা হয় যিনি ডাচ উপনিবেশের সময় ডাচদের বিরুদ্ধে সংগ্রামে অংশ নিয়েছিলেন। মসজিদে রূপান্তরিত হওয়ার আগে এটি সম্পূর্ণ ডাচদের সম্পত্তি ছিল।

ইতিহাস
------

১৯২০ এর দশকে মসজিদে রূপান্তরিত হওয়ার আগে ভবনটির স্থিরচিত্র
মসজিদে রূপান্তরিত হওয়ার আগে এটি প্রকৌশলির অফিস হিসেবে ব্যবহৃত হতো। পরে এটি বিশুদ্ধ পানি বিভাগের অফিস হিসেবে ব্যবহৃত হয়।

নির্মাণের ধরণ
-------------

কেন্দ্রীয় ভেন্টিলেশন টাওয়ার
মসজিদের ভেতরকার দৃশ্য
মসজিদটি প্রকৌশলির অফিস হিসেবে নির্মিত হয়েছিল। মসজিদটির কেন্দ্রে একটি ভেন্টিলেশন টাওয়ার রয়েছে যাতে ভেতরের তাপমাত্রা সহনীয় পর্যায়ে থাকে।

যেহেতু, এটি প্রথমে মসজিদ হিসেবে নির্মিত হয়নি, তাই, মসজিদে হিসবে রূপান্তির হবার পর এটিতে নানা পরিবর্তন আনা হয়। মসজিদটির মধ্যখানের সিড়ি ভেঙ্গে ফেলা হয়েছে যাতে নামায পড়তে সুবিধা হয়।

তথ্যসূত্র
---------

1. ↑  Koran SI/Koran SI/nsa
2. ↑  "The Premises of Bataviasche Kunstkring in Van Heutz Boulevard"। ১৪ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০১৭।
**ওসমান ওজালান** (জন্ম ১৯৫৮) একজন কুর্দি জঙ্গি রাজনীতিবিদ এবং কুর্দি জঙ্গি সংগঠন পিকেকে এর সাবেক কমান্ডার।

আব্দুল্লাহ অজালানের ছোট ভাই, ওসমান ১৯৭৮ সালে পিকেকে প্রতিষ্ঠিত হওয়ার আগে এবং লিবিয়ায় দুই বছর কাটানোর আগে শিক্ষক প্রশিক্ষণ কলেজে পড়াশোনা করেছিলেন। তিনি ১৯৮৬ সালে কেন্দ্রীয় কমিটিতে এবং ১৯৯০-এর দশকে নির্বাহী কমিটিতে যোগ দিয়েছিলেন, যা পিকেকে- এর কার্যত দ্বিতীয় কমান্ডে পরিণত হয়েছিল। কিন্তু ১৯৯২ সালে, দুটি প্রধান ইরাকি কুর্দি দল, কেডিপি ও পিইউকে- এর সাথে একটি যুদ্ধবিরতি স্বাক্ষর করার পর, তিনি লাঞ্ছনার শিকার হন এবং পিকেকে দ্বারা তাকে কারাবরণ করা হয়।

তিনি একটি সাক্ষাৎকারে মিডল ইস্টকে বলেছিলেন যে "১৯৯৩ সালের জুন মাসে, তারা আমার সমস্ত ক্ষমতা সরিয়ে নিয়েছিল"। "আমাকে একটি সেলে তিন মাসের জন্য আটক করা হয়েছিল এবং ১৯৯৫ সালের ফেব্রুয়ারিতে বিচারের আগে ৫২ দিন জিজ্ঞাসাবাদ করা হয়েছিল। বিচার চলল মাত্র একদিন। আমাকে সতর্ক করা হয়েছিল যে যদি আমি আমার ধারণাগুলি রক্ষা করতে থাকি তবে আমাকে মৃত্যুদণ্ড দেওয়া হবে। আর ধারনাগুলি ত্যাগ করলে আমাকে ক্ষমা করা হবে। একজন আইনজীবী নিযুক্ত করা? প্রশ্নের বাইরে। পর্বত আইনের অধীনে বিচার পরিচালিত হয়েছিল "।

তিনি ১৯৯৪ সালে পিকেকে এর একজন সহযোদ্ধাকে বিয়ে করার জন্য পিকেকে ত্যাগ করেন। পিকেকে দলের গেরিলাদের মধ্যে সম্পর্ক নিষিদ্ধ করে। পরে তিনি আবার পিকেকে'তে যোগদান করেন। ২০০০ সালে ইন্ডিপেনডেন্ট তাকে পিকেকে- এর "সিনিয়র কমান্ডার" হিসেবে উল্লেখ করে, যখন কুর্দি স্যাটেলাইট টেলিভিশন চ্যানেল মাদিয়া টিভি তাকে রিপোর্ট করে দাবি করে যে তুর্কি কর্তৃপক্ষ তার ভাইকে মারাতে চায়।

তিনি ২০০৩ সালের মার্চে, কান্দিল পাহাড়ে তার আশ্রয়স্থল থেকে পশ্চিমা সাংবাদিকদের একটি সাক্ষাৎকারে দৃঢ়তার সাথে বলেছিলেন "যতদিন কুর্দি সমস্যা নিষ্পত্তি না হবে ততদিন আমরা নিজেদেরকে নিরস্ত্র হতে দেব না"।

তিনি মুরাত কারায়ালান ও সেমাল বায়াকের সাথে হারিয়ে যাওয়া ক্ষমতার লড়াইয়ের পর হিকমেট ফিদানের সাথে দেশপ্রেমিক গণতান্ত্রিক দল (পিডব্লিউডি) গঠনের জন্য আবার পিকেকে থেকে আলাদা হয়ে যান। কিন্তু একটি গুরুত্বপূর্ণ দল পিডব্লিউডি স্বল্পস্থায়ী ছিল এবং দিদারবাকিরে ফিদানকে জুলাই ২০০৫ সালে হত্যার পর, পিডব্লিউডি এইচএডিইপি- র সাথে একীভূত হয়।

তথ্যসূত্র
---------

1. ↑  Černy, Hannes (২০১৭-০৭-২৮)। *Iraqi Kurdistan, the PKK and International Relations: Theory and Ethnic Conflict* (ইংরেজি ভাষায়)। Routledge। পৃষ্ঠা 183। আইএসবিএন 9781138676176।
2. ↑  "Kurdistan Turkey: PKK dissidents accuse Abdullah Ocalan"। *Middle East Magazine*। জুলাই ২০০৫। ২০০৯-০২-০৭ তারিখে মূল থেকে আর্কাইভ করা। সংগ্রহের তারিখ ২০০৯-০৮-১৮।
3. ↑  Strauss, Julius (২০০৩-০৩-০৮)। "Kurdish rebels ready to fight to the death for their cause"। *Daily Telegraph*। London। সংগ্রহের তারিখ ২০০৯-০৮-১৮।
4. 1 2  Černy, Hannes (২০১৭-০৭-২৮)। *Iraqi Kurdistan, the PKK and International Relations: Theory and Ethnic Conflict* (ইংরেজি ভাষায়)। Routledge। পৃষ্ঠা 210। আইএসবিএন 9781138676176।
5. ↑  Jongerden, Joost (২০১৭-১০-০১)। "Gender equality and radical democracy: Contractions and conflicts in relation to the "new paradigm" within the Kurdistan Workers' Party (PKK)" (ইংরেজি ভাষায়): 233–256। আইএসএসএন 2111-4064। ডিওআই:10.4000/anatoli.618।
***বত্রিশ সিংহাসন বা সিংহাসন বত্তিসি*** ভারতীয় লোককাহিনীর একটি সংগ্রহ। *বত্রিশ সিংহাসন* শিরোনামের আক্ষরিক অর্থ হল "সিংহাসনের বত্রিশটি গল্প"। গল্পে ১১শ শতকের রাজা ভোজ কিংবদন্তি প্রাচীন রাজা বিক্রমাদিত্যের সিংহাসন আবিষ্কার করেন। সিংহাসনে ৩২টি পুতুল রয়েছে, যারা আসলে অপ্সরা। তারা কোন এক অভিশাপের কারণে পাথরে পরিণত হয়েছিল। প্রতিটি অপ্সরা ভোজকে বিক্রমাদিত্যের জীবন এবং দুঃসাহসিক কার্য সম্পর্কে একটি করে গল্প বলে যাতে বোঝানো যায় যে তিনি বিক্রমাদিত্যের সিংহাসনের যোগ্য নন।

সিংহাসন বত্তিসি লোককাহিনী
সংস্কৃতে লেখা মূল সংগ্রহটি ***সিংহাসন দ্বাত্রিংশিকা*** নামে পরিচিত ছিল। 'বত্রিশ সিংহাসন' কাহিনিমালার অন্যান্য নাম *দ্বাত্রিংশৎ পুত্তলিকা* ("বত্রিশটি পুতুলের গল্প"), *বিক্রমাদিত্য সিংহাসন দ্বাত্রিংশিকা* ("বিক্রমাদিত্যের সিংহাসনের বত্রিশ গল্প"), এবং *বিক্রম চরিত* (" বিক্রমের দুঃসাহসিক কার্য বা ক্রিয়াকলাপ")।  আধুনিক আঞ্চলিক ভাষায়, সংগ্রহটি *সিংহাসন বত্তিসি* নামে পরিচিত; শিরোনামের অন্যান্য নামের মধ্যে রয়েছে *সিনহাসন বট্টিসি* এবং *সিমহাসন বত্তিসি* ।

1. ↑  A. N. D. Haksar (১৯৯৮)। *Simhāsana Dvātriṃśikā: Thirty-Two Tales of the Throne of Vikramaditya*। Penguin। পৃষ্ঠা xiii। আইএসবিএন 978-0-140-45517-5।
নারীদের ভোটাধিকারের জন্য রাজনৈতিক সমতা লীগ কর্তৃক আবেদনের উপস্থাপনা, উইনিপেগ, ১৫ ডিসেম্বর ১৯১৫
কানাডায় নারীদের ভোটাধিকার বিভিন্ন সময়ে বিভিন্ন বিচার ব্যবস্থায় ও নারীদের বিভিন্ন জনসংখ্যার মধ্যে ঘটেছে। তিনটি প্রদেশে নারীদের ভোটাধিকার শুরু হয়েছিল। ১৯১৬ সালে, ম্যানিটোবা, সাসক্যাচুয়ান এবং অ্যালবার্টার নারীরা ভোটাধিকার অর্জন করেছিলেন। ফেডারেল সরকার ১৯১৭ সালে কিছু নারীকে সীমিত যুদ্ধকালীন ভোটাধিকার প্রদান করে এবং ১৯১৮ সালে পূর্ণ ভোটাধিকার প্রদান করে, কমপক্ষে পুরুষদের মতো একই ভিত্তিতে এটি প্রদান করে অর্থাৎ, ১৯৬০ সালের আগে ফেডারেল নির্বাচনে নির্দিষ্ট জাতি ও মর্যাদাকে ভোট দান থেকে বাদ দেওয়া হয়েছিল।

১৯২২ সালের শেষের দিকে, কুইবেক ব্যতীত কানাডার সমস্ত প্রদেশ শ্বেতাঙ্গ ও কৃষ্ণাঙ্গ নারীদের পূর্ণ ভোটাধিকার দিয়েছিল, তবুও এশীয় ও আদিবাসী মহিলারা তখনও ভোট দিতে পারতো না। নিউফাউন্ডল্যান্ডে, সেই সময়ে একটি পৃথক ডোমিনিয়নে নারীরা ১৯২৫ সালে এশীয় নয় ও আদিবাসী নয় এমন নারীদের জন্য ভোটাধিকার অর্জন করেছিল। কুইবেকের নারীরা, যারা এশীয় ও আদিবাসী ছিল না, তারা ১৯৪০ সাল পর্যন্ত পূর্ণ ভোটাধিকার পায়নি।

১৮৮৪ সালে কুইবেক ও অন্টারিও প্রদেশে সম্পত্তির মালকিন বিধবা ও কুমারীদের পৌর ভোটাধিকার অর্জিত হয়েছিল; ১৮৮৬ সালে নিউ ব্রান্সউইক প্রদেশে সমস্ত সম্পত্তির মালিক নারীদের জন্য যাদের স্বামী ভোটার ছিল; ১৮৮৬ সালে নোভা স্কটিয়াতে ও ১৮৮৮ সালে প্রিন্স এডওয়ার্ড দ্বীপে সম্পত্তির মালিকা বিধবা ও কুমারীদের হয়েছিল।

১৯৪৮ সালে দ্বিতীয় বিশ্বযুদ্ধের পর পর্যন্ত এশীয় নারীদের (এবং পুরুষদের) ভোটাধিকার দেওয়া হয়নি, ইনুইট নারীদের (এবং পুরুষদের) ১৯৫০ সাল পর্যন্ত ভোটাধিকার দেওয়া হয়নি এবং ১৯৬০ সাল পর্যন্ত ভোটাধিকার (ফেডারেল নির্বাচনে) প্রথম জাতির নারীদের (এবং পুরুষদের) তাদের চুক্তির মর্যাদা ত্যাগ না করে ভোটাধিকার প্রসারিত করা হয়নি।

তথ্যসূত্র
---------

1. ↑  "Right to Vote in Canada | the Canadian Encyclopedia"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**কর বিবৃতি** হচ্ছে এমন বিবৃতি যা আয়কর এবং জাতীয় বীমার অর্থ প্রদানের বিস্তারিত বিবরণ যুক্তরাজ্যের প্রত্যেক করদাতার কাছে বার্ষিক পাঠানো হবে। ২০১৪ সালে এটি চালু হওয়ার কথা ছিল।

২০১২ সালে বেন গুমার বার্ষিক করের বিবৃতি প্রস্তাব করেন, যার উদ্দেশ্য ছিল প্রতি বিভাগে করদাতাদের দেওয়া বছরে যে পরিমাণ অর্থ প্রদান করা হয় তার অনুপাতে।  শ্রম সাংসদ ক্রিস ব্রায়ান্ট নীতিগতভাবে এটিকে স্বাগত জানালেও এই ভিত্তিতে বিরোধিতা করেছিলেন যে পরিসংখ্যানগুলি আসল পরিসংখ্যান নয়। ওয়াল স্ট্রিট জার্নাল যুক্তরাজ্যে এবং মার্কিন যুক্তরাষ্ট্রে সংবাদমাধ্যমের কাছে গুমারের প্রস্তাবটি অনুকূলভাবে গৃহীত হয়েছিল  এটি ২০১২ সালের বাজেটে অন্তর্ভুক্ত করা হয়েছিল এবং ২০১৪ সালে জর্জ ওসবার্ন এটিকে "একটি চমৎকার ধারণা" হিসাবে অভিহিত করার কারণে অন্তর্ভুক্ত করা হয়েছিল।  করদাতা জোট পরবর্তীতে গুমারকে তাদের 'পিন-আপ অফ দ্য মাস' হিসেবে সম্মানিত করে।  এছাড়াও এটি প্রধানমন্ত্রীর সমর্থনও পেয়েছে।

উদাহরণ
------

একটি বিচ্ছেদের মাধ্যমে দেখা গেছে যে ২০১২ সালে £২৫,৫০০ পাউন্ড বেতনের এবং £৫,৯৭৯ ট্যাক্স প্রদানকারী ব্যক্তির জন্য:

* £২,০৮০ পাউন্ড পেনশন এবং বেনিফিট
* এন এইচ এস (ন্যাশনাল হেল্থ সার্ভিস) £১,০৯৪;
* শিক্ষা উপর £৮২৪ পাউন্ড
* প্রতিরক্ষায় £৩৩৯ পাউন্ড
* পুলিশের উপর £১৬০ পাউন্ড
* কারাগারে £৪৪ পাউন্ড
* রাস্তায় £৯২ পাউন্ড
* রেলওয়েতে £৭১ পাউন্ড
* ইউরোপীয় ইউনিয়নে £২৮ পাউন্ড

তথ্যসূত্র
---------

1. ↑  "House of Commons Hansard Debates for 25 Jan 2012 (pt 0001)"। Publications.parliament.uk। সংগ্রহের তারিখ ২০১৩-১১-০৬।
2. ↑  "Ben Gummer: Where Do Your Taxes Go? - WSJ.com"। Online.wsj.com। সংগ্রহের তারিখ ২০১৩-১১-০৬।
3. ↑  Giles, Chris (২০১২-০৩-১৯)। "Taxpayers to receive personal statements"। FT.com। সংগ্রহের তারিখ ২০১৩-১১-০৬।
4. ↑  "TaxPayers' Alliance announces March's Pin-Up and Pinhead of the Month"। Us1.campaign-archive1.com। ২০১২-০৩-৩০। সংগ্রহের তারিখ ২০১৩-১১-০৬।
5. ↑  Deborah McGurran (২১ মার্চ ২০১২)। "Success for Ipswich MP's tax plans"। *BBC*। সংগ্রহের তারিখ ৬ ফেব্রুয়ারি ২০১৫।
২০১৪ সালে কানাডার পার্লামেন্ট দ্বারা পাস করা বর্তমান আইনে যৌন পরিষেবা ক্রয় বা বিজ্ঞাপন দেওয়াকে বেআইনি করে এবং যৌন কাজের থেকে বৈষয়িক সুবিধার উপর বেঁচে থাকাকে অবৈধ করে৷ আইনটি আনুষ্ঠানিকভাবে "যৌন পরিষেবা ক্রয় এবং সেই উদ্দেশ্যে যে কোনও জায়গায় যোগাযোগ করার" জন্য ফৌজদারি দণ্ড কার্যকর করেছে৷ 

কানাডার ইতিহাসে প্রথমবারের মতো অর্থের বিনিময়ে যৌন সেবার বিনিময় অবৈধ করা হলো। কানাডিয়ান ডিপার্টমেন্ট অফ জাস্টিস, দাবি করে যে নতুন আইনি কাঠামো "বেশ্যাবৃত্তির চিকিত্সা থেকে 'উপদ্রব' হিসাবে একটি উল্লেখযোগ্য দৃষ্টান্ত প্রতিফলিত করে, যেমনটি কানাডার সুপ্রিম কোর্ট *বেডফোর্ডের* দ্বারা পাওয়া গেছে, যৌন শোষণের একটি রূপ হিসাবে পতিতাবৃত্তির চিকিত্সার দিকে।"  অনেক যৌন কর্মীদের অধিকার সংস্থা, যদিও যুক্তি দেয় যে নতুন আইন যৌনকর্মীদের বিরুদ্ধে যায় এবং ক্ষতি বজায় রাখে যেহেতু যৌনকর্মীরা এখনও অপরাধ করছে, যদিও বস্তুগত সুবিধা এবং বিজ্ঞাপনের জন্য গ্রেপ্তার থেকে একটি অনাক্রম্যতা রয়েছে।

কানাডার সুপ্রিম কোর্টের *কানাডা (এজি) বনাম বেডফোর্ডের* রায়ের প্রতিক্রিয়ায় নতুন আইনগুলি এসেছে, যা পতিতালয়, পতিতাবৃত্তির উদ্দেশ্যে জনসাধারণের যোগাযোগ এবং পতিতাবৃত্তির লাভের উপর জীবনযাপন নিষিদ্ধ করার আইনগুলিকে অসাংবিধানিক বলে প্রমাণিত হয়েছে। এই রায়টি কানাডার পার্লামেন্টকে পতিতাবৃত্তি আইনগুলিকে কার্যকর স্থগিতের সাথে পুনরায় লেখার জন্য ১২ মাস সময় দিয়েছে যাতে বর্তমান আইনগুলি কার্যকর থাকে৷  সংশোধনী আইনটি ৬ ডিসেম্বর, ২০১৪-এ কার্যকর হয়েছিল, যা যৌন পরিষেবা কেনাকে বেআইনি করে৷

আরো দেখুন
---------

* কানাডায় পতিতাবৃত্তির ইতিহাস
* কানাডায় পতিতাবৃত্তি আইন
* পতিতাবৃত্তি আইন (বিশ্বব্যাপী)

তথ্যসূত্র
---------

1. ↑  Government of Canada, Department of Justice (মার্চ ১১, ২০১৫)। "Questions and Answers - Prostitution Criminal Law Reform: Bill C-36, the Protection of Communities and Exploited Persons Act"। *www.justice.gc.ca*।
2. ↑  Division, Government of Canada, Department of Justice, Research and Statistics (ডিসেম্বর ২০১৪)। "Technical Paper: Bill C-36, Protection of Communities and Exploited Persons Act"। *www.justice.gc.ca*।
3. ↑  "Canada Supreme Court strikes down prostitution laws"। *BBC News*। ডিসেম্বর ২০, ২০১৩।
4. ↑  "Controversial prostitution law introduced on day of action on violence against women"। *Toronto Star*। ডিসেম্বর ৩, ২০১৪।
| খুলনা-মোংলা বন্দর রেলপথ |
| --- |
|  |
| 

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  

|  |
| --- |
| দর্শনা জংশন-খুলনা লাইন |
|   |

  |
|  |  |  |  | **ফুলতলা** |
|  |  |  |  | Right arrow |
|  |  |  |  | দৌলতপুর |
|  |  |  |  | দৌলতপুর কলেজ |
|  |  |  |  | Right arrow খালিশপুর শিল্পাঞ্চল |
|  |  |  |  | **খুলনা জংশন** |
|  |  |  |  | **খুলনা** |
|  |  |  |  | আড়ংঘাটা |
|  |  |  |  | মোহাম্মদ নগর |
|  |  |  |  | *ময়ুর নদী* |
|  |  |  |  | *রূপসা রেল সেতু* |
|  |  |  |  | *পুরাতন পশুর নদী* |
|  |  |  |  | কাটাখালী |
|  |  |  |  | চুলকাটি বাজার |
|  |  |  |  | ভাগা |
|  |  |  |  | দিগরাজ |
|  |  |  |  | **মংলা** |
|  |  |  |  |  |  |  |

 |
| সূত্র: বাংলাদেশ রেলওয়ে মানচিত্র |

**কাটাখালী রেলওয়ে স্টেশন** বাংলাদেশের খুলনা বিভাগের বাগেরহাট জেলার একটি নির্মানাধীন রেলওয়ে স্টেশন।

ইতিহাস
------

দেশের দক্ষিণ-পশ্চিমাঞ্চলের সঙ্গে সার্কভুক্ত প্রতিবেশী দেশগুলোর যোগাযোগ সহজীকরণ, মংলা বন্দরের গতিশীলতা বৃদ্ধি এবং দক্ষিণ-পশ্চিমাঞ্চলের ব্যবসা-বাণিজ্য ও আমদানি-রপ্তানি বাড়াতে ২০১০ সালের ২১ ডিসেম্বর জাতীয় অর্থনৈতিক পরিষদের নির্বাহী কমিটি (একনেক) প্রকল্পটি অনুমোদন দেয়। মংলা বন্দরকে রেল নেটওয়ার্কের সাথে যুক্ত করতে ফুলতলা থেকে মংলা বন্দর পর্যন্ত ৬৪ দশমিক ৭৫ কিলোমিটার রেলপথ তৈরি হচ্ছে। এই রেলপথে **কাটাখালী** সহ মোট ৮ টি রেলওয়ে স্টেশন ও রূপসা নদীর ওপর একটি রেলসেতু নির্মাণ যার দৈর্ঘ্য হবে ৫ দশমিক ১৩ কিলোমিটার। ২০১২ সালের নভেম্বর প্রকল্পের পরামর্শক হিসেবে নিয়োগ পায় ভারতের সিইজি নিপ্পন কোয়িজেভি প্রতিষ্ঠান। এরপর রেললাইন তৈরির জন্য ২০১৫ সালের ২০ অক্টোবর ভারতের ঠিকাদারী প্রতিষ্ঠান ইরকন ইন্টারন্যাশনাল লিমিটেড এবং ব্রিজ তৈরির জন্য ওই বছরের ২৪ আগস্ট ভারতের লারসেন এন্ড টার্ব (এলএনটি) নামে ঠিকাদারী প্রতিষ্ঠানের সাথে চুক্তি হয়। এরপর প্রকল্পের কাজ শুরু হয় ২০১৬ সালের অক্টোবরে। ২০১৯ সালে কাজ শেষ হওয়ার কথা থাকলেও নির্মাণকাজ শেষ হয় নি। সরকার আশা করছে এই রেলপথের কাজ ২০২১ সালে শেষ হবে।

তথ্যসূত্র
---------

1. ↑  dailyjagaran.com। "নির্ধারিত সময়ে শেষ হওয়া নিয়ে সংশয়"। *dailyjagaran.com* (ইংরেজি ভাষায়)। সংগ্রহের তারিখ ২০২০-০২-১৭।
2. ↑  Bahumatrik.com (1559251100)। "খুলনা-মোংলা পোর্ট রেল প্রকল্প :নির্ধারিত সময়ে শেষ হওয়া নিয়ে সংশয়"। *Bahumatrik :: বহুমাত্রিক* (ইংরেজি ভাষায়)। সংগ্রহের তারিখ 2020-02-17।  এখানে তারিখের মান পরীক্ষা করুন: `|তারিখ=` (সাহায্য)
রাতে ওসাকা উপসাগরের পার্শবর্তী মহানগর এলাকা
**ওসাকা উপসাগর**  বা ওসাকা বে (大阪 湾 Ōsaka-wan) হল পশ্চিম জাপানে একটি উপসাগর। ইনল্যান্ড সাগর একটি পূর্ব অংশ হিসাবে, এটা কিশি চ্যানেল দ্বারা প্রশান্ত মহাসাগর এবং আকাশী স্ট্রেট দ্বারা ইনল্যান্ড সাগরের প্রতিবেশী পশ্চিম অংশ থেকে পৃথক করা হয়। তার পশ্চিম তীরে আয়াজি দ্বীপ দ্বারা গঠিত হয়, এবং তার উত্তর এবং পূর্ব শিয়াল কানশাই মহানগর এলাকায় অংশ। উপসাগরকে কেন্দ্র করে বন্দর গুলি থেকে চীন, কোরিয়া সহ বিভিন্ন দ্বীপে যাত্রী ও পর্যটকবাহী জাহাজ চলাচল করে।

কানসাই ইন্টারন্যাশনাল এয়ারপোর্ট, পোর্ট আইল্যান্ড এবং রোককো দ্বীপ সহ কয়েকটি কৃত্রিম দ্বীপ ওসাকা উপসাগরে তৈরি হয়েছে কয়েক দশক ধরে। দ্বীপগুলি নির্মান করা হয়েছে মূলত মূল স্থল ভাগে জমির অভাবের জন্য। উপসাগরের তীরে মহানগর গুলি থেকে কিছুটা দূরে উপসাগরের মাঝে এই দ্বীপ নির্মান করা হয়েছে। দ্বীপ গুলিতে বিমান বন্দর, আবাসি কভবন বা শিল্প পার্ক নির্মান করা হয়েছে। ভবিষ্যেত এমন আরও কিছুদ্বীপ নির্মানের পরিকল্পনা করা হচ্ছে।

ওসাকা উপসাগরের দক্ষিণ প্রান্তে বেশ কিছু দ্বীপে সেট ইনল্যান্ড সি ন্যাশনাল পার্ক অংশ।

শিল্প ওসাকা বায়ুকে শনাক্ত করে, কারণ সেখানে একটি দক্ষ এবং প্রচুর কর্মী, অনেক পোর্ট সুবিধা, দক্ষ সংযোগগুলি (ছোট থেকে মাঝারি থেকে বড় সংস্থাগুলি)। ভাল পরিবহন সংযোগ আছে (সিনকারশেন সহ), সম্প্রসারণের জন্য জমি (সমুদ্র থেকে উদ্ধারকৃত জমি), এবং একটি বড় স্থানীয় বাজার (৯ মিলিয়ন)।

ওসাকা বেতে সাম্প্রতিক অর্থনৈতিক পরিবর্তন ঘটেছে: নিপ্পন স্টিলের মত পুরোনো 'ভারী' শিল্পের পতন, এবং 'নতুন প্রযুক্তি' সংস্থা যেমন আইসিটি সম্প্রসারণ। চতুর্ভুজ শিল্পে একটি বৃদ্ধি হয়েছে - গবেষণা, উন্নয়ন, এবং তথ্য প্রযুক্ঢি। ওই উপসাগরের বন্দর গুলিকে কেন্দ্র করে গড়ে উঠেছে জাহাজ নির্মান ও মেরামত শিল্প। এছাড়াও বিজ্ঞান পার্ক এবং নতুন সড়ক নির্মাণের একটি উন্নয়ন হয়েছে; এই উন্নয় গ্রামাঞ্চলের ক্ষতির কারণ্ড হয়ে উঠেছু বর্তমান সময়ে।

টেম্পোজান ফ্যারিস চাকা এবং ওসাকা অ্যাকোয়ারিয়াম কাইয়ুকান উভয়ই ওসাকাের টেম্পোজান হার্বার গ্রামে অবস্থিত।

বন্দর
-----

ওসাকা উপসারের প্রধান বন্দরগুলির মধ্যে রয়েছে ওসাকা বন্দর, কোবে বন্দর, নিশিনোমিয়া বন্দর, সাকাই বন্দর, আমগাসকি বন্দর, এবং হান্নান বন্দর।

এই বন্দর গুলির মধ্যে কোবে বন্দর জাপের প্রধান চারটি বন্দরের একটি এবং উপসাগরটির সর্ববৃহত্ত বন্দর। এই বন্দরের দ্বারা প্রতিবছর প্রায় ১০০ মিলিয়ন টন পন্য পরিবহন করা হয়। বন্দরটি একটি গুরুত্ব পূর্ণ ক্রুজ বন্দর হিসেবেও গড়ে উঠেছে। কোবে বন্দরের থেকে কিছু দূরে উপসাগরের দ্বিতীয় গুরুত্ব পূর্ণ বন্দর ওসাকা বন্দর অবস্থিত।

তথ্যসূত্র
---------

1. ↑  AIS Japan
2. ↑  Home  ওয়েব্যাক মেশিনে আর্কাইভকৃত ৮ আগস্ট ২০১১ তারিখে. Hotel Nikko Kansai Airport. Retrieved on 23 July 2011. "Hotel Nikko Kansai Airport 1, Senshu-kuko Kita, Izumisano-shi, Osaka, 549-0001, Japan "
3. ↑  "OSAKA KANSAI (Kansai International Airport)." JAL Cargo. Retrieved on 23 July 2011. "Departure JAL Export Cargo Bldg. 1 Senshu Airport Minami, Sennan, Osaka Arrival JALKAS Import Cargo Bldg. 1 Senshu Airport Minami, Sennan, Osaka"
4. ↑  "航空運送事業の許可について（Peach・Aviation 株式会社）." Ministry of Land, Infrastructure, Transport, and Tourism. 7 July 2011 (Heisei 23). Retrieved on 21 July 2011. "１．本社所在地 大阪府泉南郡田尻町泉州空港中１番地（関西空港内）"
**কান্দনা** হ'ল শ্রীলঙ্কা, পশ্চিম প্রদেশের কলম্বোর শহরতলির শহর ১৯ কিমি (১২ মা) কলম্বো শহরের কেন্দ্রের উত্তরে। কলম্বো, নেগোম্বোর পাশাপাশি বান্দরানাইকে আন্তর্জাতিক বিমানবন্দরের সান্নিধ্যের কারণে শহরতলির একটি জনপ্রিয় আবাসিক অঞ্চল। এর প্রতিবেশী শহরতলির হলো জেএ-এলা, র‌্যাগামা, পিরালান্দা এবং ওয়াতালা ।

যাতায়াত
--------

কান্দনা এ ৩ (কলম্বো - নেগোম্বো) হাইওয়েতে অবস্থিত ।

কান্দনা রেল স্টেশন পুটলম লাইনে অবস্থিত, এবং এটি কলম্বো ফোর্ট রেল স্টেশন থেকে দশম রেলওয়ে স্টেশন ।

জনসংখ্যাতাত্ত্বিক
-----------------

কান্দনার প্রধান নৃগোষ্ঠী হলেন সিংহলি এবং কান্দনার বেশিরভাগ বাসিন্দা রোমান ক্যাথলিক । কান্দনার সেন্ট সেবাস্তিয়ানস মন্দির  একটি বিখ্যাত রোমান ক্যাথলিক উপাসনালয়। অনেক ক্যাথলিক গীর্জা কান্দনার আশেপাশে অবস্থিত। .তিহাসিকভাবে, কান্দনার জনসংখ্যার একটি বড় বার্গার (ডাচ, পর্তুগিজ এবং ব্রিটিশ বংশধর) রয়েছে, তবে বছরের পর বছর ধরে বুর্গারের সংখ্যা হ্রাস পেয়েছে।

শিল্প
-----

কন্দনার স্বদেশী শিল্পকর্মসমূহ, ১৯৪১ সালে প্রতিষ্ঠিত একটি শীর্ষস্থানীয় সাবান উত্পাদনকারী সংস্থা, পাশাপাশি বহু ক্ষুদ্র শিল্পেও রয়েছে। শহরটি বেকারিগুলির জন্যও বিখ্যাত।

শিক্ষা
------

* দে মাজনোদ কলেজ

তথ্যসূত্র
---------

1. ↑  (official website -   ওয়েব্যাক মেশিনে আর্কাইভকৃত ২৪ মে ২০১৭ তারিখে)
2. ↑  "Rani Sandalwood celebrates 75 years with new outlook"। *Daily Mirror*। ২৬ এপ্রিল ২০১৬। সংগ্রহের তারিখ ৮ সেপ্টেম্বর ২০১৮।
**কান্দিদো গার্সিয়া** (স্পেনীয়: Cándido García, স্পেনীয় উচ্চারণ: [kˈandiðo ɡaɾθˈia]; ২ ডিসেম্বর ১৮৯৫ – ২২ এপ্রিল ১৯৭১; **কান্দিদো গার্সিয়া** নামে সুপরিচিত) একজন আর্জেন্টিনীয় পেশাদার ফুটবল খেলোয়াড় ছিলেন। ভক্তদের কাছে **কাবেসা দে অরো** ডাকনামে পরিচিত কান্দিদো তার খেলোয়াড়ি জীবনের অধিকাংশ সময় রিভার প্লেত এবং আর্জেন্টিনা জাতীয় দলের হয়ে রক্ষণভাগের খেলোয়াড় হিসেবে খেলেছিলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেছিলেন।

কান্দিদো ১৯১৫ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে তিনি সর্বমোট ৭ ম্যাচে ১টি গোল করেছিলেন। তিনি আর্জেন্টিনার হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি রানার-আপ হয়েছিলেন।

আন্তর্জাতিক ফুটবল
-----------------

কান্দিদো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

কান্দিদো গার্সিয়া ১৮৯৫ সালের ২রা ডিসেম্বর তারিখে আর্জেন্টিনার বুয়েনোস আইরেসে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৭১ সালের ২২শে এপ্রিল তারিখে, আর্জেন্টিনায় ৭৫ বছর বয়সে তিনি মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| আর্জেন্টিনা | ১৯১৫ | ৩ | ০ |
| ১৯১৬ | ১ | ০ |
| ১৯১৮ | ১ | ১ |
| ১৯২৩ | ২ | ০ |
| সর্বমোট | ৭ | ১ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Argentina - Squad" [আর্জেন্টিনা - দল]। *worldfootball.net* (ইংরেজি ভাষায়)। ১৯ ডিসেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।

বহিঃসংযোগ
---------


উইকিমিডিয়া কমন্সে **কান্দিদো গার্সিয়া** সংক্রান্ত মিডিয়া রয়েছে।

* ট্রান্সফারমার্কেটে কান্দিদো গার্সিয়া (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে কান্দিদো গার্সিয়া (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে কান্দিদো গার্সিয়া (ইংরেজি) উইকিউপাত্তে এটি সম্পাদনা করুন
মোজ স্কেল
**কাঠিন্য মাত্রা** কোন বস্তু কি পরিমাণ শক্ত তা পরিমাপের একটি স্কেল হল কাঠিন্য মাত্রা(স্কেল)। কাঠিন্য মাত্রার প্রবর্তকের নামানুসারে এটিকে মোজ'এর মাত্রা বা মোজ স্কেলও (*Mohs scale*) বলা হয়ে থাকে।

এই মাত্রাটি প্রণয়ন করা হয়েছে কোন বস্তু অন্য কোন বস্তুতে আঁচড় কাটতে পারে, তার ভিত্তিতে। মোজ'এর কাঠিন্য মাত্রার কোনো একটি পদার্থ ক্রমানুসারে পূর্ববর্তী সব পদার্থের উপরে আঁচড় কাটতে পারে।

ট্যাজিকাফ্লুএফেকোটোকোডা=   

১. ট্যালক  

২. জিপসাম  

৩. ক্যালসাইট  

৪. ফ্লুওরাইট  

৫. এপিটাইট  

৬. ফেল্ডস্পার  

৭. কোয়ার্টজ  

৮. টোপাজ  

৯. কোরান্বাডাম  

১০. ডায়মন্ড

কাঠিন্য মাত্রার ১০টি পদার্থের তালিকা নিম্নের প্রদত্ত হলো।

| Mohs hardness | খনিজ | পরম কাঠিন্য | ছবি |
| --- | --- | --- | --- |
| 1 | ট্যালক (Mg3Si4O10(OH)2) | 1 |  |
| 2 | জিপসাম (CaSO4·2H2O) | 3 |  |
| 3 | ক্যালসাইট (CaCO3) | 9 |  |
| 4 | ফ্লুরাইট (CaF2) | 21 |  |
| 5 | অ্যাপাটাইট (Ca5(PO4)3(OH-,Cl-,F-)) | 48 |  |
| 6 | ফেল্ডস্পার (KAlSi3O8) | 72 |  |
| 7 | কোয়ার্জ (SiO2) | 100 |  |
| 8 | টোপাজ (Al2SiO4(OH-,F-)2) | 200 |  |
| 9 | কোরান্ডাম (Al2O3) | 400 |  |
| 10 | হীরা (C) | 1600 |  |

এতে সবচেয়ে নরম হল ট্যালক এবং সবচেয়ে কঠিন হল ডায়মন্ড। আমাদের হাতের নখের কাঠিন্য হল ২।৫।

তথ্যসূত্র
---------
**কাতার বৈজ্ঞানিক ক্লাব,** কাতারের একটি অলাভজনক প্রতিষ্ঠান। এটি বেশ কয়েকটি বৈজ্ঞানিক ক্ষেত্রে প্রশিক্ষণ প্রোগ্রাম, কর্মশালা এবং ক্রিয়াকলাপ পরিচালনা করে।

মিশন
----

এই প্রতিষ্ঠানের লক্ষ্য বৈজ্ঞানিক অনুশীলনের জন্য উপযুক্ত পরিবেশ তৈরি করা; তরুন জনগোষ্ঠীর মধ্যে বৈজ্ঞানিক ক্রিয়াকলাপকে উৎসাহিত করন এবং বিজ্ঞানের প্রতি তাদের আগ্রহ বাড়ানো।

পটভূমি
------

এই ক্লাবটি ১৯৮৭ সালে একটি ডিক্রি অনুসারে প্রতিষ্ঠিত হয়েছিল যা কাতার যুব কল্যাণের উচ্চ কাউন্সিলের ভাইস চেয়ারম্যান দ্বারা জারি করা হয়েছিল, এই অনুরোধের প্রতিক্রিয়া হিসাবে পঁচিশ জন সদস্য দ্বারা জমা দেওয়া হয়েছিল। প্রাথমিকভাবে, ক্লাবটির কেবল দুটি বিভাগ ছিল যা ইলেকট্রনিক্স এবং তড়িৎ, তবে ক্লাবের সদস্য সংখ্যা বৃদ্ধি পাওয়ায় বিভাগগুলির সংখ্যা বৃদ্ধি পেয়েছিল।

বিভাগ এবং বিভাগসমূহ
-------------------

ক্লাবটি জ্যোতির্বিজ্ঞান, বিমান, প্রকৌশল এবং অন্যান্য অনেকগুলি বিভাগ নিয়ে গঠিত। তরুণ বিজ্ঞানীদের উৎসর্গীকৃত বিভাগ রয়েছে যেখানে বাচ্চারা বিভিন্ন বৈজ্ঞানিক পরীক্ষা-নিরীক্ষা এবং ক্রিয়াকলাপে অংশ নিতে পারে। সাংস্কৃতিক কারণে, মহিলা সদস্যদের একটি পৃথক বিভাগ রয়েছে যার নাম "সায়েন্টিফিক গার্ল ক্লাব" এবং এটি অন্যান্য প্রধান বিভাগ থেকে পৃথকভাবে কার্যক্রম পরিচালনা করে; তবে এই বিভাগগুলির মধ্যে সহযোগিতা রয়েছে।

সম্প্রদায় উদ্যোগ
-----------------

২০০৮ সালে ক্লাবটি মাইক্রোসফটের সহযোগিতায় "**গ্রিন কম্পিউটার** "প্রকল্প চালু করে। প্রকল্পটি বিভিন্ন সংস্থা ও বাড়ি থেকে বাতিল কম্পিউটার পুনর্ব্যবহার করার চেষ্টা করেছিল যাতে তারা নিম্ন আয়ের লোকেরা পুনরায় সেটা ব্যবহার করতে পারে। ২০১২ সালে, এই প্রকল্পটি মাইক্রোসফ্ট থেকে তহবিল প্রাপ্তির পাশাপাশি কাতারের কমার্সিয়াল ব্যাংক থেকে কিউআর ফর্মে ২০০,০০০ অনুদান তহবিল প্রাপ্ত হয়েছিল।  প্রকল্পটি একই বছর অন্য দেশেও এর কার্যক্রম সম্প্রসারণ শুরু করেছিল।

তথ্যসূত্র
---------

1. 1 2  "Qatar Yearbook 2009" (পিডিএফ)। Qatar Embassy in Poland। ৮ ফেব্রুয়ারি ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ ফেব্রুয়ারি ২০১৫।
2. 1 2 3  "النادي العلمي القطري :: عن النادي" (আরবি ভাষায়)। Qatar Science Club। জানুয়ারি ১১, ২০১৩ তারিখে মূল থেকে আর্কাইভ করা। সংগ্রহের তারিখ জানুয়ারি ১০, ২০১৮।
3. ↑  "Green project brings junk PCs back to life"। The Peninsula Qatar। ২৯ সেপ্টেম্বর ২০১২। সংগ্রহের তারিখ ৭ জানুয়ারি ২০১৫।
4. ↑  "QSC to donate computers among needy countries"। The Peninsula Qatar। ১৮ মে ২০১২। সংগ্রহের তারিখ ৭ ফেব্রুয়ারি ২০১৫।

বহিঃসংযোগ
---------

* সরকারী ওয়েবসাইট
অন্য ব্যবহারের জন্য কন্যা (দ্ব্যর্থতা নিরসন) দেখুন।
মা ও মেয়ের চারটি প্রজন্ম, ১৯৩১।
**কন্যা** (ইংরেজি: Daughter) গর্ভজাত স্ত্রীলিঙ্গের অধিকারী শিশু। পিতা-মাতার ঔরসে জন্মগ্রহণকারী বালিকা, মহিলা কিংবা অন্য যে-কোন স্ত্রীজাতীয় প্রাণী কন্যা নামে পরিচিত। কন্যা শব্দের অন্যান্য সমার্থক শব্দ হচ্ছে - দুহিতা, আত্মজা, তনয়া, সুতা, নন্দিনী, মেয়ে ইত্যাদি। তবে বাংলা ভাষায় *মেয়ে* শব্দের বহুল প্রচলন লক্ষ্য করা যায়। কন্যার সমকক্ষ ও সমমর্যাদার অধিকারী পুংলিঙ্গবাচক সন্তান হচ্ছে পুত্র বা ছেলে।

স্ত্রীলিঙ্গের অধিকারী এ শব্দটি অনেক এলাকায় সম্পর্ক নির্দেশক হিসেবে দল কিংবা স্তরের ক্ষেত্রে ব্যবহৃত হয়।

উৎপত্তি
-------

কন্যার ইংরেজি হচ্ছে *ডটার* বা *daughter* যা প্রাচীন ইংরেজি ডোহটর (*dohtor*), প্রোটো-ইন্দো-ইউরোপীয়ান ভাষা দুঘেতার (*dhugheter*) থেকে সংস্কৃত ভাষায় পরিবর্তিত হয়ে দুহিতার > দুহিতা শব্দটিতে রূপান্তরিত হয়েছে।

অন্য ব্যবহার
------------

রক্তসম্পর্কবিহীন জ্যেষ্ঠা মহিলা কিংবা পুরুষকে অনেক সময় মা অথবা বাবা হিসেবে সম্বোধন করে ধর্ম কন্যার পরিচয় দেয়া হয়ে থাকে। এটি সময়ের সাথে কিংবা সম্পর্কের গভীরতার উপর পুরোপুরি নির্ভরশীল।

কন্যা শব্দকে অনেক সময় অনানুষ্ঠানিকভাবে জুনিয়র বা অধীনস্থ বা ছোট পর্যায়ে আখ্যায়িত করা হয়। চার্চ অব ইংল্যান্ডের নিয়ন্ত্রণাধীন একাধিক চার্চের ক্ষেত্রে প্রত্যেকটি *ডটার চার্চ* এবং প্রধান চার্চটি *মাদার চার্চ* নামে পরিচিত।

তথ্যসূত্র
---------


উইকিমিডিয়া কমন্সে **কন্যা** সংক্রান্ত মিডিয়া রয়েছে।

1. ↑  dictionary.com, *daughter*
2. ↑  θυγάτηρ, Henry George Liddell, Robert Scott, *A Greek-English Lexicon*, on Perseus

| * দে
* স
পরিবার |
| --- |
| পরিবার **·** একক পরিবার  **·** যৌথ পরিবার  **·**  বৈমাত্রেয় পরিবার  **·**  ডিসফাঙ্কশনাল ফ্যামিলি |
| বর্তমান পরিবার | দম্পতি (স্বামী **·**  স্ত্রী) **·**  অভিভাবক (পিতা  **·**  মাতা)  **·**  সন্তান (পুত্র  **·**  কন্যা)  **·**  সহোদর |
| যৌথ পরিবার | দাদা-দাদী  **·**  পিসী, মাসী, খুড়ি, জ্যেঠি  **·**  চাচা, জ্যেঠা, খুড়ো, মাতুল, মেসো  **·** মামাতো ভাই, মাসতুতো ভাই, পিসতুতো ভাই, চাচাতো ভাই  **·**  ভাইপো, ভাগিনেয় বা ভাগ্নে  **·**  ভ্রাতুষ্পুত্রী, ভাগিনেয়ী বা ভাগ্নী  **·**  সাধারণ পূর্ব-পুরুষ |
| শ্বশুর বাড়ী সম্বন্ধীয় | শ্বশুর  **·**  শ্বাশুড়ি  **·**  শ্যালক বা শালা  **·**  শ্যালিকা বা শালী |
| সম্বন্ধ | দত্তক  **·**  কুটুম্ব, বৈবাহিক সম্বন্ধ  **·**  স্বগোত্র  **·**  পরিত্যাগ  **·**  বিবাহ-বিচ্ছেদ  **·**  ফিক্টিভ সম্বন্ধ  **·**  বিবাহ |
| জাতি, কুল, বংশ | দ্বি-পক্ষীয় বংশ  **·**  পারিবারিক নাম  **·**  বংশানুক্রমিক ধারা  **·**  বংশ তালিকা **·**  কুলানুক্রমিক সম্পত্তি  **·**  বংশগতি  **·**  উত্তরাধিকারী  **·**  মাতৃপক্ষ  **·**  পিতৃপক্ষ  **·**  বংশ বিবরণ, কুলজি |
| কুটুম্বিতা বা আত্মীয়তা | এগ্যাপ • ইরোজ • ফিলিয়াল পাইটি • ফিলিয়া • স্টোর্জ • ভেনারেশন |
**ওহিদুল আলম** (১ জানুয়ারি, ১৯১১ – ২৪ জানুয়ারি, ১৯৯৮) ছিলেন একজন বাংলাদেশী লেখক, কবি, ইতিহাসবিদ, এবং সাংবাদিক।

শৈশবকাল
-------

আলমের জন্ম ১৯১১ সালের ১ জানুয়ারি ফতেয়াবাদ, হাটহাজারী উপজেলা, চট্টগ্রাম জেলা, পূর্ববঙ্গ, ব্রিটিশ ভারত এর ফটিয়াবাদে একটি রক্ষণশীল মুসলিম পরিবারে জন্মগ্রহণ করেন। তিনি অল্প বয়সে সংস্কৃতিতে আগ্রহ দেখিয়েছিলেন, তার ভাই মাহবুব-উল আলম এবং দিদারুল আলম কে নিয়ে একটি সংস্কৃতি সংগঠন গঠন করেছিলেন। আব্দুল কাদির, হবীবুল্লাহ বাহার চৌধুরী এবং কাজী নজরুল ইসলাম এর সাথে তার বাসায় গিয়ে তিনি আলাপচারিতা করতে সক্ষম হন। ১৯৩৬ সালে বি.এ. শেষ করে স্নাতক ডিগ্রী অর্জন করে। চট্টগ্রামে তার বিএড শেষ করেছেন।

কর্মজীবন
--------

আলম বেশ কয়েকটি জার্নাল এবং নিউজপেপারে লিখেছেন। তিনি পুরবি লিখেছিলেন, যা ছিল লোককলা ও সাহিত্যের একটি জার্নাল। তিনি ১৯৪৬ সালে কর্ণফুলির মাঝি প্রকাশ করেছিলেন। তিনি সত্যবার্তা সাপ্তাহিক এবং দৈনিক নয়া জামানায় কাজ করেছেন, দু'টিই চট্টগ্রামে অবস্থিত।পূর্ব পাকিস্তান ভিত্তিক দৈনিক পূর্ব পাকিস্তানের সম্পাদক, যার মালিক ছিলেন! আব্দুস সালাম , যিনি তার আত্মীয়ও ছিলেন। ১৯৭৪ সালে তিনি দেশকাল সাময়িকী সম্পাদনা শুরু করেন। পৃথীবির পথিক, তার জীবনী ১৯৭২ সালে প্রকাশিত হয়েছিল। ১৯৭৯ সালে তিনি কাব্যসমাগ্রহ প্রকাশ করেছিলেন তার কবিতা সংকলন। তার রচনাগুলি জসিম উদ্দিন মতো ছিল। ১৯৮৭ সালে বাংলা জীবনিকোস প্রকাশিত হয়েছিল। তিনি বেশ কয়েকটি শিশুদের বই লিখেছিলেন। তিনি ইসলামী বিষয়গুলিতে উল্লেখযোগ্যভাবে কুরআন জীবনদর্শন প্রকাশ করেছিলেন।

মৃত্যু
------

ওহিদুল ২৪ জানুয়ারি ১৯৯৮ সালে মৃত্যুবরণ করেন।

তথ্যসূত্র
---------

1. ↑  Harder, Hans (২০১১-০৩-০৪)। *Sufism and Saint Veneration in Contemporary Bangladesh: The Maijbhandaris of Chittagong* (ইংরেজি ভাষায়)। Routledge। পৃষ্ঠা ১১। আইএসবিএন 978-1-136-83189-8।
2. ↑  Gommans, Jos J. L.; Leider, Jacques (২০০২)। *The Maritime Frontier of Burma: Exploring Political, Cultural and Commercial Interaction in the Indian Ocean World, 1200-1800* (ইংরেজি ভাষায়)। KITLV Press। পৃষ্ঠা ২১১। আইএসবিএন 978-90-6718-190-7।
3. ↑  *Journal of the Department of Pali* (ইংরেজি ভাষায়)। University of Calcutta। ২০০৩। পৃষ্ঠা ৪৩।
4. 1 2 3  মাহমুদ শাহ কোরেশী (২০১২)। "আলম, ওহীদুল"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
**ঔজদার বড় মসজিদ** (আরবি: الجامع الكبير) হচ্ছে মরক্কোর ঔজদা শহরের একটি ঐতিহাসিক এবং প্রধান জামে মসজিদ। মারিনীয় সুলতান আবু ইয়াকুব ইউসুফ ১২৯৬ সালে মসজিদটি প্রতিষ্ঠা করেন।

স্থাপত্যশৈলী
------------

বহু শতাব্দী ধরে একাধিক বার সম্প্রসারণ ও পরিবর্তনের কারণে মসজিদটির তলা পরিকল্পনা (ফ্লোর প্ল্যান) কম-বেশি অনিয়মিত। মনে করা হয় মসজিদের মিহরাব (নামাজের দিক নির্দেশক কুলুঙ্গি) এবং এর নিকটবর্তী শোভাময় খিলানগুলো মসজিদটি যখন প্রথম নির্মাণ করা হয় তখন থেকেই আছে। যদিও বর্তমান উঠান (সাহান) এবং মসজিদের উত্তর-পূর্ব অংশের বেশিরভাগই পরবর্তীকালের নির্মিত। মসজিদটির বেশিরভাগ অংশই মরক্কোর অন্যান্য মসজিদের মতোই একইরকম স্তম্ভভিত্তিক কাঠামো। মসজিদের পশ্চিম দিকে একটি ২৪ মিটার উঁচু, সুসজ্জিত সুসম্পূর্ণ একটি মিনার দাঁড়িয়ে আছে।  মসজিদটির ভিত্তিপ্রস্তর স্থাপনের কয়েক দশক পরে ১৩১৭ সালে মিনারটি নির্মিত বা নির্মাণ সম্পন্ন হয়েছিল।

আরও দেখুন
---------

* মসজিদের তালিকা
* আফ্রিকার মসজিদের তালিকা
* মরক্কোর মসজিদের তালিকা

তথ্যসূত্র
---------

1. 1 2 3  Marçais, Georges (১৯৫৪)। *L'architecture musulmane d'Occident*। Paris: Arts et métiers graphiques।
2. 1 2 3  "La mosquée Al Aadam d'Oujda (les mérinides)"। *habous.gov.ma* (ফরাসি ভাষায়)। ২০১৪-১০-১২ তারিখে মূল থেকে আর্কাইভ করা। সংগ্রহের তারিখ ২০২০-০৪-২১।
**কাতালান ফুটবল ফেডারেশন** (কাতালান: *Federació Catalana de Futbol*, ইংরেজি: Catalan Football Federation; এছাড়াও সংক্ষেপে **সিএফএ** নামে পরিচিত) হচ্ছে কাতালোনিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০০ সালের ১১ই নভেম্বর তারিখে **ফুটবল আসোসিয়াসিও দে কাতালুনিয়া** (কাতালান: *Football Associació de Catalunya*, ইংরেজি: Football Association of Catalonia) প্রতিষ্ঠিত হয়েছে। এটি স্পেনে প্রতিষ্ঠিত প্রথম ফুটবল সংস্থা। এটি প্রতিষ্ঠার ৯ বছর পর ১৯০৯ সালে রয়্যাল স্প্যানিশ ফুটবল ফেডারেশনের সদস্যপদ লাভ করে। এই সংস্থার সদর দপ্তর কাতালোনিয়ায় অবস্থিত। এই সংস্থার প্রথম সভাপতি ছিলেন এদুয়ার্দ আলেসন এবং এর মূল সদস্যের মধ্যে রয়েছে বার্সেলোনা, কাতালা, ইস্পানিয়া এবং এস্পানিওল

১৯০৩ সাল থেকে ১৯৪০ সাল পর্যন্ত, এই সংস্থাটি কাম্পনিওনাত দে কাতালুনিয়া আয়োজন করেছিল, যা স্পেনে আয়োজিত প্রথম লীগ চ্যাম্পিয়নশিপ ছিল। ১৯০৪ সাল থেকে, এই সংস্থাটি কাতালোনিয়া জাতীয় ফুটবল দলের সকল কার্যক্রম নিয়ন্ত্রণ করে।

বর্তমানে, এই সংস্থাটি নিজস্ব ক্লাব প্রতিযোগিতা, কোপা কাতালুনিয়া আয়োজন করে থাকে। এটি স্পেনীয় ফুটবল লীগ পদ্ধতির তেরসেরা দিবিসিওন গ্রুপ ৫ এবং কাতালোনিয়া অপেশাদার ফুটবল দল পরিচালনা করে, যা আঞ্চলিক প্রতিযোগিতায় প্রতিনিধিত্ব করে।

কর্মকর্তা
---------

*৪ সেপ্টেম্বর ২০২০ পর্যন্ত হালনাগাদকৃত।*

| অবস্থান | নাম |
| --- | --- |
| সভাপতি | হোয়ান সোতেরাস |
| ব্যবস্থাপক | হোয়ান হোসেপ ইসের্ন ই আরান্দা |
| মহাসচিব | অরিয়ল কামাচো মার্তি |
| আঞ্চলিক পরিচালক | হাবিয়ের লাতোরে মার্তিনেস |
| সমন্বয়কারী | ফ্রান্সেস্ক বার্তোল উয়ের্তা |

তথ্যসূত্র
---------

1. ↑  "Comissió d'Ètica Esportiva i Lluita contra la violència"। *fcf.cat*। সংগ্রহের তারিখ ৪ সেপ্টেম্বর ২০২০।

বহিঃসংযোগ
---------

* প্রাতিষ্ঠানিক ওয়েবসাইট (কাতালান)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* স্পেন
* কাতালুনিয়া

 |
**কাপ্তাই হ্রদ** বাংলাদেশের পার্বত্য চট্টগ্রাম অঞ্চলের রাঙামাটি জেলার একটি কৃত্রিম হ্রদ। কর্ণফুলি পানি বিদ্যুৎ কেন্দ্রের জন্য ১৯৫৬ সালে কর্ণফুলি নদীর উপর কাপ্তাই বাঁধ নির্মাণ করা হলে রাঙামাটি জেলার ৫৪ হাজার একর কৃষি জমি ডুবে যায় এবং এ হ্রদের সৃষ্টি হয়।

ইতিহাস
------

### কাপ্তাই বাঁধ

পাকিস্তান সরকার ১৯৫৬ সালে আমেরিকার অর্থায়নে কাপ্তাই বাঁধ নির্মাণ শুরু করে। ১৯৬২ সালে এর নির্মাণ শেষ হয়। ইন্টারন্যাশনাল ইঞ্জিনিয়ারিং কোম্পানি এবং ইউতাহ ইন্টারন্যাশনাল ইনকর্পোরেট ৬৭০.৬ মিটার (২,২০০ ফু) দীর্ঘ ও ৫৪.৭ মিটার (১৭৯ ফু) উচ্চতার এ বাঁধটি নির্মাণ করে। এ বাঁধের পাশে ১৬টি জলকপাট সংযুক্ত ৭৪৫ ফুট (২২৭ মি) দীর্ঘ একটি পানি নির্গমন পথ বা স্পিলওয়ে রাখা হয়েছে। এ স্পিলওয়ে প্রতি সেকেন্ডে ৫ লাখ ২৫ হাজার কিউসেক ফিট পানি নির্গমন করতে পারে। এ প্রকল্পের জন্য তখন প্রায় ২৫ কোটি ৪০ লাখ টাকা বাজেট নির্ধারণ করা হলেও পরে তা ৪৮ কোটি টাকা ছাড়িয়ে যায়।

### অধিভুক্ত এলাকা

কাপ্তাই হ্রদের কারণে ৫৪ হাজার একর কৃষি জমি ডুবে যায় যা ঐ এলাকার মোট কৃষি জমির ৪০ শতাংশ। এছাড়া সরকারি সংরক্ষিত বনের ২৯ বর্গমাইল এলাকা ও অশ্রেণীভুক্ত ২৩৪ বর্গমাইল বনাঞ্চলও ডুবে যায়। প্রায় ১৮ হাজার পরিবারের মোট এক লাখ মানুষ বাস্তুচ্যূত হয়।

### বিদ্যুৎ উৎপাদন

প্রথমে এই কেন্দ্রের বিদ্যুৎ উৎপাদন ক্ষমতা ধরা হয়েছিল ১ লাখ ২০ হাজার কিলোওয়াট। প্রথমে ৪০ মেগাওয়াট ক্ষমতা সম্পন্ন ১ ও ২ নম্বর ইউনিট স্থাপন করা হলেও পরে ১৯৬৯ সালের ৫০ মেগাওয়াট ক্ষমতা সম্পন্ন ৩ নম্বর ইউনিটের কাজ শুরু হয়। বর্তমানে মোট পাঁচটি ইউনিট চালু আছে যার মোট বিদ্যুৎ উৎপাদন ক্ষমতা ২৩০ মেগাওয়াট।

পর্যটন
------

কাপ্তাই লেককে ঘিরেই মূলত রাঙামাটি জেলার পর্যটন শিল্প গড়ে উঠেছে। এই লেকের উপর রয়েছে বিখ্যাত ঝুলন্ত ব্রীজ। লেকের দুই ধারই পাহাড়-টিলা দিয়ে ঘেরা। ট্রলার ভাড়া করে লেকে ভ্রমণ করা যায়। ট্রলারে করে যাওয়া যায় শুভলং জলপ্রপাতে। লেকের পাড়ে রয়েছে নতুন চাকমা রাজবাড়ি ও বৌদ্ধ মন্দির। পুরাতন চাকমা রাজবাড়ি কাপ্তাই বাঁধ নির্মানের সময় লেকে তলিয়ে যায়। রাজবন বিহার বাংলাদেশে বৌদ্ধ সম্প্রদায়ের বৃহত্তম বিহার রাঙামাটি শহরের অদূরেই অবস্থিত, যা পূণার্থী এবং দর্শনার্থীদের অন্যতম আর্কষনীয় স্থান।

গ্যালারি
--------

* ঝুলন্ত সেতুঝুলন্ত সেতু
* 
* কাপ্তাই লেকে চলমান নৌকাকাপ্তাই লেকে চলমান নৌকা
* 
* 
* লেকের সূর্যাস্তলেকের সূর্যাস্ত
* লেকের ভিডিও
* 

মানচিত্র

আরো দেখুন
---------

* রাঙামাটি জেলা
* কর্ণফুলি পানি বিদ্যুৎ কেন্দ্র

তথ্যসূত্র
---------

1. ↑  "কাপ্তাই লেক"। *বাংলাদেশ জাতীয় তথ্য বাতায়ন*। ৩০ সেপ্টেম্বর ২০১৯ তারিখে মূল থেকে আর্কাইভ করা।
2. 1 2 3 4  দৈনিক যায়যায়দিন, জানুয়ারি ১০, ২০০৮, পৃষ্টা: ১০
3. ↑  ডটকম, সমির মল্লিক বিডিনিউজ টোয়েন্টিফোর। "বিমুগ্ধ কাপ্তাই লেক"। *bangla.bdnews24.com*। ২০১৯-০৯-৩০ তারিখে মূল থেকে আর্কাইভ করা। সংগ্রহের তারিখ ২০১৯-০৯-৩০।
4. ↑  "বিবর্ণ হয়ে যাচ্ছে রাঙ্গামাটির কাপ্তাই লেক | DW | 28.01.2011"। *DW.COM*। সংগ্রহের তারিখ ২০১৯-০৯-৩০।
5. ↑  "কাপ্তাই লেক - বাংলাপিডিয়া"। *bn.banglapedia.org*। সংগ্রহের তারিখ ২০১৯-০৯-৩০।

বহিঃসংযোগ
---------


উইকিমিডিয়া কমন্সে **কাপ্তাই হ্রদ** সংক্রান্ত মিডিয়া রয়েছে।

* বাংলাপিডিয়ায় *কাপ্তাই হ্রদ* উইকিউপাত্তে এটি সম্পাদনা করুন
কাতার বিশ্ববিদ্যালয়
**কাতার বিশ্ববিদ্যালয়** (আরবি: جامعة قطر : জামিয়াতু কাতার) হল কাতারের রাজধানী দোহার উত্তর উপকণ্ঠে অবস্থিত একটি গবেষণাধর্মী বিশ্ববিদ্যালয়। এটি কাতারের একমাত্র সরকারী বিশ্ববিদ্যালয়। বিশ্ববিদ্যালয়টিতে দশটি বিভাগ রয়েছে : কলা ও বিজ্ঞান, ব্যবসা ও অর্থনীতি, শিক্ষা, প্রকৌশল, আইন, শরিয়া ও ইসলামিক স্টাডিজ, কলেজ অফ হেলথ সায়েন্স, কলেজ অফ মেডিসিন, কলেজ অফ ডেন্টাল মেডিসিন ও কলেজ অফ ফার্মেসি। এর কোর্সগুলো আরবি ও ইংরেজিতে পড়ানো হয়। বিশ্ববিদ্যালয়ে প্রবেশকারী প্রাথমিক শিক্ষার্থীদের জন্য একটি ফাউন্ডেশন প্রোগ্রাম রাখা হয়, যা তাদের গণিত ও ইংরেজিতে দক্ষতা অর্জন নিশ্চিত করে।

বিশ্ববিদ্যালয়টির কয়েকটি বিভাগ বিশ্বের কয়েকটি সংস্থার কাছ থেকে স্বীকৃতি পেয়েছে বা বর্তমান এটি তাদের মূল্যায়নের অধীনে রয়েছে।  এতে স্নাতক শিক্ষাবিদদের পাশাপাশি এর একটি গবেষণাধর্মী অবকাঠামো রয়েছে। এর মধ্যে রয়েছে গবেষণা ল্যাব, একটি সামুদ্রিক জাহাজ, প্রযুক্তিগত সরঞ্জাম ও বিরল পাণ্ডুলিপির বিশাল সংগ্রহসহ একটি লাইব্রেরি। এটি আঞ্চলিক গবেষণা পরিচালনা করার জন্য সরকারী এবং বেসরকারী শিল্পের জন্য কাজ করে, বিশেষ করে পরিবেশ এবং শক্তি প্রযুক্তির ক্ষেত্রে। বিশ্ববিদ্যালয়ে বিশ্বের বাহান্নটি জাতিগোষ্ঠীর ছাত্র রয়েছে এবং এদের মধ্যে ৬৫% কাতারি নাগরিক এবং প্রায় ৩৫% শিক্ষার্থী প্রবাসীদের সন্তান। মোট ছাত্রসংখ্যার ৭০% মহিলা এবং তাদের জন্য নিজস্ব সুবিধা ও আলাদা শ্রেণীকক্ষ রয়েছে।

তথ্যসূত্র
---------

1. ↑  Joy S. Moini; Tora K. Bikson (২০০৯)। "The Reform of Qatar University"। RAND Corporation। ১৭ জুলাই ২০১০ তারিখে মূল থেকে আর্কাইভ করা। সংগ্রহের তারিখ ২৫ নভেম্বর ২০১৭।
2. 1 2  "President's Welcome Message"। Qatar University। ২ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০১৫।
3. ↑  "International Accreditation"। Qatar University। ২০০৯-০২-২৫ তারিখে মূল থেকে আর্কাইভ করা। সংগ্রহের তারিখ ২০০৯-০৩-০৮।
4. ↑  "Interview with Qatar University's President Sheikha Abdulla AMisnad"। Investvine। ২০ জানুয়ারি ২০১৩। ১৬ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০১৩।
5. ↑  "QU Statistics"। Qatar University। ২৩ আগস্ট ২০১১ তারিখে মূল থেকে আর্কাইভ করা।
6. ↑  "Home | Qatar University"। ২০০৮-১২-৩০ তারিখে মূল থেকে আর্কাইভ করা। সংগ্রহের তারিখ ২০০৯-০৩-০৮।
**কাতারা** (আরবি: كتارا) কাতারের দোহায় অবস্থিত একটি সাংস্কৃতিক গ্রাম। এটা আল্লউউলুয়া কাতার দ্বীপ ও পশ্মিম উপসাগরের মাঝামাঝি পূর্ব উপকূল এলাকায় অবস্থিত। ২০১০ সালের অক্টোবরে দোহার ত্রিবেকা চলচ্চিত্র উৎসবের সময় এটাকে খুলে দেওয়া হয়, এবং এরপর থেকে প্রত্যাক বছর এখানেই এ উৎসবের আয়োজন হয়।

ব্যুৎপত্তি
----------

১৮ শতকের আগে বর্তমান কাতার ''কাতারা'' ঐতিহাসিক নামে পরিচিত ছিলো। ভূগোলবিদ ক্লডিয়াস টলেমিয়াস ১৫০ খ্রিস্টাব্দে কাতার উপদ্বীপকে 'কাতারা' হিশেবে উল্লেখ করেন।

সাধারণ ধারণা
------------

কাতারায় প্রদর্শনের জন্য ঐতিহ্যবাহী নির্মাশৈলী।
অনেকগুলো কাতারি সংগঠণের অপিস কাতারা অঞ্চলে, যার মধ্যে কাতারি সোসাইটি ফর ইঞ্জিনিয়ার্স, কাতার ফাইন আর্টস সোসাইটি, ভিজুয়াল আর্ট সেন্টার, চাইল্ডহুড কালচারাল সেন্টার, থিয়েটার সোসাইটি এন্ড কাতার মিউজিক অ্যাকাডেমিসহ আরও কিছু সংগঠন রয়েছে।  কাতার জাদুঘর কর্তৃপক্ষ জনগনের জন্য উন্মুক্ত কিউএমএ আর্ট গ্যালারি নিয়ন্ত্রণ করে। দেশটির সাংস্কৃতিক ও স্থাপত্যরীতির ঐতিহ্যকে তুলে ধরতে এখানে দালান ও অন্যান্য সুবিধাসমূহ প্রাচীন সংস্কৃতি, ঐতিহ্য ও স্থাপত্যরীতির কথা মাথায় রেখে সাজানো হয়েছে।

ব্যবস্থাপনা
-----------

ডাক্তার খালিদ বিন ইবরাহিম আল-সুলাইতি কাতারা সাংস্কৃতিক গ্রামের মহাপরিচালক হিশেবে দায়িত্বরত আছেন।

তথ্যসূত্র
---------

1. 1 2  "Katara set for soft opening"। গালফ টাইমস। ১৬ অক্টোবর ২০১০। ১৬ সেপ্টেম্বর ২০১২ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Katara is a link to Qatar's historical and cultural roots"। দি পেনিনসুলা। ২ ডিসেম্বর ২০১৫। ২২ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "কাতারা সম্পর্কে"। *www.katara.net*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "QM Gallery Katara"। কাতার জাদুঘর। ২৩ মে ২০১৯ তারিখে মূল থেকে আর্কাইভ করা। সংগ্রহের তারিখ ১৮ জুলাই ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "আমাদের সম্পর্কে"। কাতারা। ২২ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ১৮ জুলাই ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  "Katara appoints Dr Khalid Ibrahim Al Sulaiti as GM"। দি পেনিনসুলা। ২২ অক্টোবর ২০১২। ৪ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* কাতারা কাতারের প্রাতিষ্ঠানিক ওয়েবসাইট
* কাতারা কাতারের প্রাতিষ্ঠানিক ব্লগ